Revista 



de la Trobada Alternativa de Nou Barris 




Vaga general del 29-S 

ASSEMBLEA DE TREBALLADORS/ES 

* U PLAÇA INNEISITJH El 15 DE SETEMBRE. A LES 19 10IES. 



El 29 de juny passat, ens vam reunir a les Cotxeres de Sants 
uns 400 treballadors al costat d'estudiants, pensionistes, atu- 
rats, etc. en una Assemblea convocada pel Comitè de Conveni 
de TMB, per buscar punts en comú que ens permetin posar en 
pràctica, mesures de resistència contra els atacs de la banca i 
la patronal que estem sofrint la classe treballadora. Allà CON- 
SENSUEM QUE: 

Les mesures d"'ajust", la reforma laboral, i la pròxima reforma 
de les pensions imposades pel Govern de Zapatero són el ma- 
jor atac des del franquisme als drets dels treballadors, pensio- 
nistes i altres sectors populars. Mesures que deixen molt clar 
que el Govern, seguint el guió del FMI i de la Unió Europea, 
està decidit que el pes de la "seva" crisi caigui exclusivament 
sobre les nostres esquenes 

Entre aquestes mesures destaquen: 

Retalls i congelació de salaris i pensions. 
Retalls de despeses socials (llei de dependèn 
eia, xecs-nadons...etc.) 
Pujada d'impostos indirectes i tarifes (IVA, 
gas, etc.) 

Reforma laboral que ataca el pilar dels nos 
tres drets: la negociació col·lectiva. Les em 
preses podran incomplir condicions pactades 
als convenis sense acord amb la representació 
sindical. 

Acomiadar treballadors és més fàcil i barat, 
ja que es redueixen les indemnitzacions i a 
més, se subvencionen els acomiadaments 
amb fons públics. 



Pròxima reforma de les pensions per fer-nos 
treballar fins als 67 anys, mentre el nombre 
d'aturats creix dia a dia. 
Davant d'aquest panorama, resulta escandalosa l'actuació de 
les cúpules de CCOO i UGT, que després d'haver recolzat a 
Zapatero durant tots aquests anys, ara es mostren incapaços 
de plantar-li cara. En lloc de convocar una vaga general per 
llançar enrere les mesures, deixen que aquestes s'aprovin, i 
ens convoquen a una vaga per a finals de setembre. 

Els assistents a l'Assemblea de Sants acordem treballar per 
una vaga general que tingui continuïtat en un pla de lluita i 
mobilització per llançar a baix la reforma laboral, el pla d'ajust 
i la reforma de les pensions. Plantegem una lluita pel reparti- 
ment del treball i de la riquesa per a que la crisi la paguin els 
que la van provocar, la banca, els especuladors i les grans 
empreses. 

Els participants d'aquesta assemblea ACORDEM 
Dirigir-nos als treballadors, aturats, estudiants, pensionistes, 
etc... per dir-lis que no ens hem de resignar a perdre els nos- 
tres drets sense més, que el camí és la lluita. 
Animar la constitució de comitès/assemblees de centres de 
treball, barris i poblacions per treballar de manera unitària 
contra les mesures que ens volen imposar. 

Convocar una segona ASSEMBLEA DE BARCELONA per al 
15 de setembre a la PLAÇA UNIVERSITAT A LES 19:00 h. 
on es DEBATRÀ I S'APROVARAN MESURES DE LLUITA i 
MOVILITZACIÓ. 



CONTACTES : comiteconveni@gmail.com 



jO TAMBé 
FAR* 

VACA! 



NOU BARRIS AMB LA 
VAGA GENERAL 

Els seus beneficis o els 
NOSTRES DRETS 

El Districte de Nou Barris ha estat colpejat per la crisi amb 
intensitat al ser un barri popular. L'atur està creixent, s'allarga 
i s'acabant els subsidis per a les necessitats més bàsiques. 
En poc temps moltes famílies no podran fer front a despeses 
com el menjar, el pis, la salut, el transport, l'ensenyament, 
etc... La gent nouvinguda per buscar-se un futur treballant 
viuen una situació especialment dramàtica i més si no tenen 
papers. Molts autònoms no troben feina, les petites empre- 
ses i el comerç s'ofeguen o tanquen per la davallada de les 
vendes i l'augment de l'IVA, en una situació que fa créixer la 
conflictivitat social i la desesperació a les nostres llars. 



A Nou Barris NO SOM 
CULPABLES D'AQUESTA CRISI! 

Han passat tres anys durs per a molta gent però lluny de 
veure el final del túnel ens diuen que "els mercats" demanen 
més sacrificis. La Reforma Laboral aprovada pel Govern de 
Zapatero, obeint les seves ordres, vol endurir encara més les 
condicions de treball dels que en tenen o seran acomiadats. 
Però també a la gent aturada se'ls vol demanar més per 
menys subsidi. Volen allargar l'edat de jubilació i el temps per 
calcular-la. Les pensions quasi congelades donen cada cop 
per a menys i a més ens volen cobrar per anar al metge. Han 
retirat les ajudes a l'habitatge i cada dia una nova retallada 
social apareix a l'horitzó. Durant molts anys el nostre barri va 
ser capdavanter en les lluites per aconseguir els drets que ara 
ens volen treure. 

Per contra si abans de la crisi les grans empreses i la banca 
tenien bneficis estratosfèrics avui són els primers en rebre tot 
tipus d'ajuts públics però no per crear feina sinó per destruir- 
la. Amb el suport a la Vaga General al nostre barri engeguem 
la lluita per retirar la Reforma Laboral, exigir feina en condici- 
ons dignes i rebutgem les retalladles socials a salaris, pensi- 
ons, subsidis, habitatge, sanitat, educació, etc... 

DEMOSTRA LA TEVA INDIGNACIÓ! 

Participa! 

A Nou Barris TANQUEM PER VAGA! 

Assemblea preparació 
dijous 16 de setembre, 19h. 
La Masia de la Guineueta 
PI. Ca n'Ensenya, 4 



RAONS PER FER I RECOLZAR LA VAGA DEL 29 DE SETEMBRE 



PARAT-DA: Perquè la lluita dels treballadors en actiu 
també és la teva lluita. El abaratiment i desregulació 
dels acomiadaments, et condemna a que només puguis 
aconseguir llocs de treball precaris i amb sous de fam. 
Lluitem per ocupacions dignes i estables. Els treballa- 
dors, amb o sense feina, no som una mercaderia. 

IMMIGRANT: Els treballadors de tot el món som 

una mateixa classe. L'ajustament social que pretenen 
imposar el pagarem tots els treballadors sense excep- 
ció. Es l'hora que unir les nostres forces, autòctons i 



immigrants, contra els que volen dividir i enfrontar- 
nos, per seguir aprofitant-se de la nostra força de tre- 
ball. 

PENSIONISTA: No pensis que això no va amb tu. 
Els pensionistes també sou treballadors. L'ofensiva ca- 
pitalista ens afecta a tots. No només retallen els drets 
i conquestes dels que treballen, també han congelat 
les pensions. A més, no t'enganyis, realment creus que 
amb la congelació de les pensions pel 2011 s'acabat? 



MESTRESSA DE CASA: Tu també ets una treballa- 
dora, encara que ningú et pagui un sou. Tens familiars 
sense feina, o que ho fan en precari, mal pagats i en 
pèssimes condicions, altres cobren pensions que amb 
prou feines serveixen per sobreviure. Dóna suport a la 
vaga, opinant a casa teva i comprant abans, per no ha- 
ver de fer-ho el dia de la vaga. Estem lluitant pel futur 
de les famílies treballadores. 

ESTUDIANT: D'aquí a poc accediràs al món del 
treball. El que pretén el govern, la dreta i la patronal 
és que ho facis en condicions de semiesclavitud, amb 
sous de fam i amb contractes de treball que els per- 
metin tirar-te al carrer quan els interessi. T'estan pre- 
parant un futur en el qual viuràs en condicions molt 
pitjors que les que avui pateixen els teus pares. 

COMERCIANT, AUTÒNOM I PETIT EMPRE- 
SARI: No t'equivoquis. Aquesta lluita també és teva. 



Tu també pagues la crisi que no has provocat. Si els 
teus clients no tenen una feina estable i un salari digne, 
tu tampoc podràs vendre els productes, o la teva for- 
ça de treball. Les reformes que pretenen imposar ens 
afecten a tots. El dia de la vaga tanca teu comerç, o la 
empresa, no vagis a treballar. Aconsella als clients que 
comprin abans, digues que aquest dia no vas a treballar 
perquè ets solidari amb els que estan pagant la crisi i 
menys culpa tenen. 

CONSUMIDOR: Ningú és només consumidor. 
També ets treballador, parat o amb ocupació, immi- 
grant o autòcton, pensionista, estudiant, autònom, 
comerciant o petit empresari. Aquesta vaga també és 
teva. Fes-los saber que no estàs d'acord que la crisi 
la paguin els de sempre. El dia de la vaga, no vagis a 
comprar. Que sentin ben fort la veu dels sense veu. 



Per què faré vaga? 

Daniel Sardà. Professor de religió. 

No pot ser que, davant dels casos de corrupció que venim patint en els darrers anys, davant de la pan- 
tomima política, la resposta dels que diuen ser els nostres dirigents, sigui ajudar als qui han provocat 
la crisi, sigui V eliminació de polítiques socials, sigui acords amb la patronal que faciliten la precarietat 
laboral, sigui posar impediments per tal d'accedir a V habitatge, i passin olímpicament de les classes més 
desafavorides del barri i la ciutat. Per tot plegat faré vaga el 29-S. 

Anna. Presidenta de TASC (Entitat gestora del Centre Cívic Can Basté). 
jPROU! 

Alícia Jiménez. Estudiant. 

Faré vaga per tot el que ha afectat la crisi capitalista a V àmbit de V educació i la feina. Crec que s'ha de 
fer una bona propaganda per conscienciar a la gent perquè faci vaga. 

David Gonzàlez, "Pitu". Membre de Ràdio RSK. 

Anirem a la vaga, perquè hem de dir la nostra. Ningú no ha de decidir per nosaltres. Tenim la nostra 
força. 

Maria Selles. Funcionària de la Generalitat. 

Faré vaga perquè em descompten més de 100 euros cada mes de la nòmina, i a més perquè que han inten- 
tat enfrontar-nos als funcionaris amb la resta de treballadors, dient que som uns privilegiats. 

Toni Crespo. Empleat de banca. 

Hem de començar a reaccionar abans que sigui massa tard. El govern, a les ordres de la CEOE, pretén 
retallar-nos els sous i el dret laboral. He treballat tota la vida i ara que em falten uns anys per jubilar- 
me, em diuen que hem de treballar més anys, per menys pensió, i tot això amb un atur juvenil altíssim. 
Isabel Garrido. Mestra d'una escola concertada. 

No sóc funcionària, però la Generalitat s'ha afanyat per retallar-me el sou. No estic d'acord que li reta- 



llin el sou a ningú, però em cabreja que per al que els es interessa sí que som funcionaris . 
Dolors Serrano. Mestressa de casa i jubilada. 

Jo no puc fer vaga, però entenc als que la volen fer. El meu fill està sense feina i, ja em diràs, que amb el 
que cobro, hagi d'ajudar-los jo a ells.. 



Creix el moviment al barri, 

suma-t'hi! 



Des de la Trobada de Nou Barris, et convidem que par- 
ticipis en la preparació de la vaga del dia 29, convocada 
per CCOO i UGT. Les mesures adoptades pel govern 
"socialista" (aplaudides per la patronal i la banca, i acep- 
tades per l'oposició dretana) són un gravíssim atac als 
nostres drets laborals i a les nostres condicions de vida. 

Som conscients que un dels obstacles és la falta 
d'alternatives. Per això volem que formis part del grup de 
treballadors i treballadores del Comitè de Vaga de Nou 
Barris, que participis en les reunions, donis la teva opinió 
i col·laboris en les nostres activitats. Som conscients 
que la vaga no resoldrà gran cosa. L'ofensiva és profun- 
da i van a per totes. Tanmateix i malgrat els obstacles, 
volem ensenyar les dents, pretenem que la vaga sigui 
massiva, perquè escoltin la veu dels que no tenen veu. 
La vaga del 29 és el principi d'una cosa molt més gran. 
No t'enganyarem, sabem que per molt èxit que tingui, no 



n'hi ha prou amb un sol dia. Alguns s'acontentaran amb 
aquell dia, per cridar després a la paciència i a la resig- 
nació. Allà ells. La lluita serà dura, llarg serà el camí, 
però estem disposats a recórrel amb tu, perquè estem 
carregats de raó. Nosaltres no ens resignem. 
Volem aprofitar per convidar-te que formis part del nostre 
projecte. La Trobada no és una sigla més. Pretenem 
que sigui la TEVA organització. Des de fa temps estem 
treballant per crear un teixit social solidari i alternatiu a 
Nou Barris. Altres estan fent el mateix als seus barris, 
pobles i ciutats. Hem creat una Oficina de Drets Socials 
per ajudar-te a defensar els teus drets; fomentem el mo- 
viment per un habitatge digne i assequible; pròximament 
inaugurarem una cooperativa de consum de productes 
ecològics, en la que treballarem perquè els preus siguin 
assequibles per a tothom. Hi ha molts projectes per 
posar-se en marxa. 
Només fa falta que tu participis. 

